Tongkang Pechah

Tongkang Pechah merupakan salah satu pekan di Daerah Batu Pahat, Johor, Malaysia. Terletak kira-kira 15 km dari Bandar Batu Pahat, Tongkang Pechah terletak di tengah-tengah antara Pekan Parit Sulong dan Seri Medan. Di sini juga merupakan kawasan percantuman antara 2 sungai utama di Batu Pahat, iaitu Sungai Simpang Kanan dan Sungai Simpang Kiri. Tongkang Pechah merupakan Mukim Ke-6 menurut sistem mukim di Daerah Batu Pahat.

Tongkang Pechah agak terkenal di dalam dan luar Johor kerana di sinilah beroperasinya 3 kilang pembuat biskut terkenal di Malaysia, iaitu Munchy, Hup Seng dan Hwa Tai. Selain daripada itu, terdapat juga kilang-kilang lain terbina di pekan ini, terdiri daripada kilang pembuatan tekstil, makanan ringan dan plastik. Getah dan kelapa sawit juga merupakan sumber mata pencarian bagi penduduk di sekitar pekan ini.

Daerah Batu Pahat